***A HFS tervezetek továbbfejlesztésének egyedi, minőségi továbbfejlesztési útmutatásai és a tervezői válaszok***

***A HACS neve: Velencei-tó Térségfejlesztő Közhasznú Egyesület***

***Általános kritériumok***

|  |
| --- |
| ***A HFS kidolgozásának minősége, a dokumentum teljessége*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye[[1]](#footnote-1)** |
| A dokumentum teljes terjedelme (70 oldal) és szerkezete megfelel a sablonban előírtaknak. | *megfelel* |  |  |
| Minden fejezet tartalmaz kifejtést, kivétel a 8.1/d; 8.3/5; 8.3/8; 8.5 pontokat, amelyeket csak a végleges HFS-hez kell kitölteni. | *megfelel* |  |  |
| A szerkezet átlátható, könnyen olvasható, az oldalszámozás és a táblázat/ábra hivatkozások megfelelőekA dokumentum fejezetei és az egyes alpontok az útmutatóban leírtaknak megfelelő tartalommal lettek kidolgozva | *A dokumentum átláthatóságát javítaná a gyakori ismétlések (egyes esetekben teljes bekezdések duplikálása) kiiktatása (pl. Gárdony szerepének megváltozása), a mondanivaló jobb strukturálása.**A dokumentum egyes fejezetei kiegészítésre, korrekcióra szorulnak, mellyel kapcsolatos észrevételek alább olvashatók.* |  |  |
| 1. *Javasolt törölni a 36. o. OFTK célrendszere ábrát, címmel és/vagy jelmagyarázattal ellátni a helyzetelemzés grafikonjait (22. o., 26. o., 27. o., 28. o.), szerkesztéssel javítani az ábrák tartalmát (26. o. „Az érintett települések gazdasági szerkezete 2012-ben” függőleges összetolás miatt a településnevek fele lemaradt; 35. o. a buborékok nagyságának és tartalmának harmonizálása).*
 |  |  |

***Az érintettek bevonása a tervezési folyamatba***

|  |
| --- |
| ***A helyi közösség bevonása a tervezési folyamatba*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A tervezési folyamat nyitott (bárki részt vehet) és átlátható (jól kommunikált). A bevonást célzó tevékenységek módszertanilag megfelelőek, leírásuk jól részletezett, a folyamat eredményei mindenki számára elérhetők, nyilvánosak.A három szektor képviselete kiegyensúlyozott a tervezési folyamatban.A térség szempontjából jellemző (a helyzetfeltárásban említett) hátrányos helyzetű vagy valamilyen szempontból sérülékeny csoportok bevonása a tervezési folyamatba bizonyított (kisebbség, hátrányos helyzetű emberek, nők, fiatalok, idősek stb.)A közösség hozzájárulása a stratégiához jól nyomon követhető | 1. *Az érintettek bevonásának folyamata kellően bemutatott, példaértékű. Kérjük, hogy a 3. számú melléklet Tervezést Koordináló csoport feladat lista, Tervezési folyamat és az 5. A HFS tervezési folyamata táblázatokból készítsen egy db olyan táblázatot, amelyben a tervezési események (pl TKCS ülés, műhelyek, fórumok) kronologikus sorrendben vannak egymás alatt és az oszlopok: 1: esemény megnevezése, 2: helyszín, 3: dátum, 4: résztvevők száma. Az egyes események eredményeinek, következtetéseinek néhány mondatos összegzését és a HFS cselekvési tervébe való beépítését a táblázat alatt ismertesse. Ebben a táblázatban csak a tervezői eseményeket szerepeltessék.*
 |  |  |
| 1. *Kérjük, a HFS 2. fejezetében összegezzék a beérkezett projekt adatlapok és a kérdőívek eredményeit (a legfontosabb igények és ezek hogyan épültek be a HFS cselekvési tervébe).*
 |  |  |

***A helyzetelemzés minősége***

|  |
| --- |
| ***A térség homogenitása*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A térség összetartozása, az erőforrások kritikus tömegének rendelkezésre állása bizonyított. |  |  |  |
| ***A helyzetfeltárás megalapozottsága és térség-specifikussága*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A helyzetfeltárás megfelelően részletezett, releváns, friss adatokon és információkon alapulA helyzetfeltárás elemzi az adott térség jellemzőit (térség-specifikus)A helyzetfeltárás egyértelműen beazonosítja a stratégia szempontjából fejlesztés középpontjába helyezendő célcsoportokat, közösségeket, fejlesztési területeket, térségeket. | 1. *A helyzetfeltárásra vonatkozóan is javasoljuk az ismétlések (pl.: a „Környezeti adottságok” fejezetben a „Természeti adottságok”, „Tájkarakter”, „Táji értékek”, „Természeti értékek”, „Környezeti állapot” és „Tájpotenciál” tartalmának rövid összefoglalását, amelyhez az utolsó három alfejezet szolgálhatna alapul).*
 |  |  |
| 1. *Mi a 17. oldalon lévő két Fejér megyei térkép tartalma? Kérjük, egészítsék ki címmel, jelmagyarázattal.*
 |  |  |
| 1. *A 26. o. a vendéglátóhelyek csökkenő tendenciája és a 28. o. vendéglátóhelyek növekedése ellentmond, javasolt az ellentmondás feloldása.*
 |  |  |
| 1. *Egyes, folyamatot bemutató megállapításokat célszerű lenne kiegészíteni olyan információkkal, hogy azok milyen időszakra vonatkoznak (pl.: 29. o. „a vendégéjszakák száma szinte megduplázódott”).*
 |  |  |
| 1. *Tekintettel arra, hogy e térség turisztikai jelentősége kiemelkedő, javasoljuk, hogy külön pontban foglalkozzon az anyag a vonzerőkkel (pl.: termál és wellness, kerékpáros turizmus helyzete, adottságai, bor- és gasztronómia helyzete, jellegzetességei, extrém és sport turizmus alapjai), annál is inkább, hogy ezek a későbbiekben a SWOT-ban, illetve a stratégiában többnyire említésre kerülnek.*
 |  |  |
| 1. *Kérjük, hogy a fejezet végén található „Rövid összefoglaló”-ban a helyzetelemzés megállapításait foglalja össze. Ha lehetséges tartalmazza a SWOT-ban megjelenő fontosabb megállapításokat.*
 |  |  |
| ***A HFS építése a korábbi vidékfejlesztési programok tapasztalataira, továbbá a térséget érintő tervezési előzményekre, aktuális programokra, szolgáltatásokra*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A HACS kielemezte és bemutatta a korábbi időszakban alkalmazott HVS megvalósításának tapasztalatait és figyelembe vette a stratégia kialakításában.A vonatkozó fejezet beazonosítja a 2014-2020-as OP-k és a VP HFS szempontjából releváns beavatkozási területeit és a helyzetfeltárásra alapozva indokolja azok fontosságát.A vonatkozó fejezet áttekinti a HFS tartalmát befolyásoló megyei, járási, települési szinten megfogalmazott fejlesztési prioritásokat/beavatkozási területeket/jelentős projekteket és bemutatja a kapcsolatukat a HFS-sel.A vonatkozó fejezet áttekinti a HFS tartalmát befolyásoló, a térség gazdasági, környezeti és a befogadást támogató programokat, szolgáltatásokat és bemutatja kapcsolatukat (komplementaritás, koherencia) a HFS-sel. | 1. *A 4.2 fejezetben két hasonló tartalmú táblázat van, javasolt az egyik törlése, illetve a táblázatban szereplő összeg és a 4.5 fejezetben szereplő eltérő összeg magyarázata.*
 |  |  |
| 1. *A „Feladatok”-at felsoroló táblázat címét kérjük feltüntetni, mert nem egyértelmű, hogy a múltra, vagy a jövőre vonatkozik.*
 |  |  |
| 1. *Javasolt a 4.2 fejezetben arra fókuszálni, hogy a HFS-ben tervezett célokat/intézkedéseket konkrétan hogyan alapozták meg a HVS intézkedései. Melyek azok az intézkedések, amelyeket folytatnak és miért (konkrét eredmények pozitív tapasztalatok), melyek azok, amelyeket elvetnek, vagy módosított tartalommal visznek tovább és hogyan alkalmazkodik a HFS tervezett tartalma a csökkentett fejlesztési forráshoz.*
 |  |  |
| 1. *A 4.3 fejezet igen általános, és ugyan jól bemutatja a tervi környezetet, nem igen jelöli ki a kapcsolódási pontokat. Miután a mellékletben megtalálhatók az itt kiemelt koncepciók és stratégiák összegzései, a 4.3 fejezetben javasolt a HFS tartalmát közvetlenül befolyásoló fejlesztési intézkedések/programelemek beidézése (lehetőleg nem a koncepciókból, hanem a konkrétabb programokból (megyei TOP, Székesfehérvár és Gárdony ITS) és az egymásra épülés módjának rövid ismertetése.*
 |  |  |
| ***A szükségletek és lehetőségek kapcsolata a helyzetfeltárással*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A SWOT elemzés az útmutatónak megfelelő logika szerint készültA SWOT elemzés megállapításait a helyzetfeltárás megalapozza, a kapcsolat egyértelmű | 1. *A Lehetőségek és Veszélyek között szerepel Erősség (A tó jó megközelíthetősége) és Gyengeség (természeti értékek károsítása, tájkarakter átalakulása, parti sáv túlzott mértékű beépítése, nádas állományok degradációja stb.), valamint néhány „cél” vagy „tevékenység” (Meglévő természeti adottságokhoz igazítható ökoturizmus, rekreációs fejlesztés; Háttértelepülések intenzívebb bevonása a turisztikai fejlesztésekbe stb.) Javasolt ezek áthelyezése, vagy Lehetőségként/Veszélyként való megfogalmazása (olyan külső körülmény, folyamat, amely befolyásolhatja a HFS céljainak megvalósulását).*
 |  |  |
| 1. *A Veszélyek és a Gyengeségek utolsó megállapítását kérjük befejezni.*
 |  |  |
| 1. *Az Útmutatóban kért SWOT mátrix megjelenik a 4.5 fejezetben, azonban a belső cellák közül egyedül a Fejlesztő stratégiák sikerültek jól, a többi belső SWOT elem maradt vagy erősség, vagy lehetőség, vagy veszély – viszont azoknak nagyon jók, és javasoltjuk velük kipótolni vagy átfogalmazni a nem megfelelő elemeket (a strandok modernizálása elmarad, elmaradó nagyberuházások stb.). Javasolt a SWOT mátrixot az útmutató alapján újragondolni.*
 |  |  |
| A fejlesztési szükségletek definiálása az útmutatónak megfelelő logika szerint készültA fejlesztési szükségletek megállapításait a helyzetfeltárás és a SWOT is megalapozza | 1. *Nem egészen érthető a kapcsolat a fejlesztési szükségleteknél szereplő címek és a SWOT mátrix között. Vannak olyan címek, amelyek a mátrixban nem szerepelnek (bor gasztronómia, gasztronómia, információ, marketing, minőségi strandok, igényes partszakaszok). Javasolt az átdolgozott SWOT mátrixban megfogalmazott stratégiai irányok megvalósulásának szűk keresztmetszeteit listázni, mint szükségleteket, amelyekre később az intézkedések reagálnak. Ebből adódóan a HFS kompetenciájába tartozó szükségletekre fókuszáljanak.*
 |  |  |

***A stratégia és a cselekvési terv minősége***

|  |
| --- |
| ***A stratégia beavatkozási logikája*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A célok meghatározása módszertanilag megfelel az útmutatóban foglaltaknak (a célok száma a megvalósíthatóság határán belül van; a célok tartalma egyértelmű; a célok hierarchiája megfelelő) A tervezett forrás összhangban van a kitűzött célokkal A stratégia céljai megfelelően alátámasztottak, indokoltak: a térség szükségleteire és lehetőségeire reflektálnak a gyengeségek és veszélyek figyelembe vételével A tervezett intézkedések összhangban vannak a kitűzött célokkal, egyértelmű a kapcsolat a célok és az intézkedések között. A célindikátorok alkalmasak a célok teljesülésének mérésére. A célértékek reálisak és mérhetők (megfelelnek a SMART elveknek). | 1. *Az Átfogó célok és a Specifikus célok száma azonos, és (az első háromnál) jelentős átfedést mutat. Célszerű lenne 2 db összefoglalóan definiált általános célt kitűzni (pl.: A térség életminőségének javítása prosperáló, diverzifikált helyi gazdaság erősítésével; A táji- és kultúrtörténeti értékek fenntartható és innovatív turisztikai hasznosítása a szinergiák és együttműködések bázisán).*
 |  |  |
| 1. *Az átfogó célok indoklásánál az anyag megemlíti „az elvándorlás megfékezését”, majd a 2. specifikus célnál a „népesség megtartó képességet”, ami ellentétes a helyzetelemzésben (22. o. fent) tett megállapításokkal („pozitív belföldi vándorlási különbözet”, ill. a „térségben a népesség folyamatosan nő”). Javasolt az ellentmondás feloldása.*
 |  |  |
| 1. *A célok indoklásánál javasolt a helyzetelemzés, a SWOT és a javított szükségletek fejezet megállapításaira hivatkozni. Jelenlegi szöveg a célok magyarázata, nem pedig azok indoklása, alátámasztása.*
 |  |  |
| 1. *Az eredmény indikátorok táblázatban a „Célértékek” oszlopba kérjük, az adott mutató becsült célértékét és mértékegységét megadni.*
 |  |  |
| 1. *Javasolt az eredmény indikátorok útmutató (29. 30. o) szerinti átdolgozása. A gazdaságfejlesztést szolgáló intézkedéseknél kérjük, a kötelezően mérendő „támogatott projektek által létrehozott új munkahelyek száma (FTE) alkalmazását.*
 |  |  |
| 1. *Az eredmény mutatóknál a kimeneti indikátorok (pl megerősödő új mikrovállalkozások, együttműködések, attrakciók, akciók, programok, projektek száma) helyett kérjük, eredmény indikátorokat definiálni, pl résztvevők, száma, együttműködők száma, látogatók száma stb.*
 |  |  |
| ***A stratégia intézkedéseinek kidolgozottsága, realitása, megvalósíthatósága*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| Az intézkedések reálisak, megalapozottak és megvalósíthatók Az intézkedések indoklása épít a helyzetfeltárás, a SWOT és a szükségetek megállapításaira, a kapcsolat egyértelmű.A támogatható tevékenység területek és a jogosultak köre egyértelműen definiált (megvalósítható, a felhívásokba átemelhető) és a célok megvalósulását szolgálja. A kiválasztási kritériumok módszertanilag megfelelőek és a célok megvalósulását szolgáljákA támogatási arányok indokoltak és megfelelnek a VP-ben és az útmutatóban megfogalmazott szempontnak A kimeneti indikátorok tartalmazzák a kötelezően alkalmazandó indikátorokat, a célértékek arányban állnak az intézkedésre allokált forráskerettelAz nemzetközi és térségek közötti együttműködések tervezett tématerületei jól definiáltak, megalapozottak és konkrét közös eredmények elérését teszik lehetővé  | *Több intézkedésre vonatkozó általános észrevételek* |  |  |
| 1. *A jelenlegi megfogalmazásban az 1/a., 2., 3. és 4. intézkedés nem különül el egymástól. Mindben támogatható rekreációs és sport szolgáltatás és a hozzá szükséges infrastruktúra fejlesztése. Kérjük a támogatható tevékenységek alapján egyértelműen határolják le egymástól az intézkedéseket. Pontosítsák, hogy mely intézkedés támogat közvetlen jövedelem generáló beruházást és mely pedig olyan infrastruktúra fejlesztést, amely nem generál közvetlenül bevételt. Ennek alapján állapítsák meg a támogatási arányokat (50% vagy 75%)*
 |  |  |
| 1. *Az intézkedések indoklása pontban kérjük, a helyzetfeltárás, SWOT, szükségletek és a közösségi tervezés megállapításaira (is) hivatkozzanak.*
 |  |  |
| 1. *A támogatható tevékenység pontban kérjük magát a tevékenységet (pl szálláshelyhez nem köthető turisztikai szolgáltatás fejlesztés) és a fő költségtípusokat (pl épület felújítás. eszközbeszerzés stb) határozza meg.*
 |  |  |
| 1. *Az intézkedések többségénél pontosítás szükséges a jogosultak körének meghatározásakor. Itt célszerű a más VP intézkedéseknél megszokott fogalmakat használni. Például: települési önkormányzat, önkormányzati társulás, nonprofit szervezet, egyházi jogi személy, mikro-vállalkozásnak minősülő mezőgazdasági termelő (ebbe beleértendő az őstermelő is), mikrovállalkozás (ebbe beleértendő adott esetben az egyéni vállalkozó is), természetes személy (amennyiben a VP 6.2.1 intézkedéshez hasonlóan a projekt részeként mikrovállalkozást alapít).*
 |  |  |
| 1. *A kiválasztási kritériumok pontban kérjük, külön alpontban tüntesse fel a jogosultsági feltételeket (az a pályázat támogatható, amely ezeknek megfelel), a kötelezettségvállalásokat (akkor támogatható, ha vállalja..) és a kiválasztási kritériumokat, amely utóbbi a jogosult pályázatok rangsorba állítását szolgálja (előnyben részesül az a pályázat, amely…)*
 |  |  |
| 1. *A jogosultsági és kiválasztási szempontokat javasolt mérhető/igazolható feltételként megfogalmazni legkésőbb a pályázati felhívás szintjén (pl pontosan mi alapján dől el az alábbi kritériumoknak való megfelelés: együttműködésben való részvétel; társág adottságaira fókuszál; nagyobb térségi fejlesztésekhez kapcsolódás; partnerség erősítés; minta értékű fejlesztés,*
 |  |  |
| 1. *A kimeneti indikátorokat kérjük ne érték intervallumban, hanem egy becsült értékben adják meg.*
 |  |  |
| 1. *A kimeneti indikátorokat kérjük, szektorok szerint bontsák meg (ahol több szektor a kedvezményezett).*
 |  |  |
| *Egyes intézkedésekre vonatkozó észrevételek* |  |  |
| 1. *1. intézkedés:*
 |  |  |
| 1. *Kérjük, hogy a támogatható tevékenységek pontban határozza meg a támogatható termékkört az alábbiak alapján: elsődleges mezőgazdasági termék, feldolgozott annex I termék, non annex termék, szolgáltatás. Ez a VP többi alintézkedésétől való lehatárolás és a de minimis korlát alkalmazása miatt szükséges.*
 |  |  |
| 1. *A kiválasztási kritériumok utolsó mondata a támogatható tevékenységek közé tartozik. Javasolt áttenni.*
 |  |  |
| 1. *2. intézkedés: Amennyiben a beruházások gazdaságfejlesztők (bevételt termelnek), kérjük, indokolja a 10%-kal magasabb támogatási arányt.*
 |  |  |
| 1. *3. intézkedés:*
 |  |  |
| 1. *Mivel a kiválasztási kritériumok között szerepel, hogy a pályázatnak a HFS-ben megfogalmazott szükségletekre kell épülnie, javasoljuk a szükségletek jelenleginél konkrétabb megfogalmazását annak érdekében, hogy egyértelműen eldönthető legyen a feltétel teljesülése.*
 |  |  |
| 1. *Ugyanennél a pontnál kérjük pontosan (mérető, igazolható módon) határozza meg, melyek a közösségi élet, szabadidő eltöltés új formái, amely feltételhez a beruházásnak hozzá kell járulnia.*
 |  |  |
| 1. *A támogatási arány 10%-kal meghaladja a VP-ben irányadót, kérjük, csökkentsék, vagy indokolják az emelt arányt.*
 |  |  |
| 1. *4. intézkedés: Kérjük, dolgozzák ki a kiválasztás kritériumrendszerét*
 |  |  |
| 1. *5. intézkedés:*
 |  |  |
| 1. *Kérjük, pontosítsák, hogy MI támogatható az intézkedés keretén belül (képzés, rendezvény, tanulmányút??? tematikus fókusz?). Jelenleg nem egyértelmű az intézkedés tartalma.*
 |  |  |
| 1. *Kérjük, dolgozzák ki a kiválasztás kritériumrendszerét*
 |  |  |
| 1. *A támogatási arány 10%-kal meghaladja a VP-ben irányadót, kérjük, csökkentsék, vagy indokolják az emelt arányt.*
 |  |  |
| ***A stratégia monitoring, értékelési és visszacsatolási mechanizmusainak alkalmassága a HFS célok és ezek teljesülésének mérésére és a HACS működésének értékelésére*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye** |
| A monitoring adatok adatforrása, a gyűjtés módszere, gyakorisága megfelelő, megvalósítható.Az elemzés és a visszacsatolás biztosított. | **jelenleg nem értékelt** |  |  |
| Az önértékelés módszere, ütemezése megfelelő. A visszacsatolás biztosított | **jelenleg nem értékelt** |  |  |
| ***A stratégia kiegészítő jellege és összhangja a PM, VP és releváns OP-k céljaival*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A stratégia céljai és intézkedései összhangban vannak a VP és a LEADER intézkedés céljaival.Az intézkedések leírása megfelelően alátámasztja az adott intézkedés kiegészítő jellegét. A kapcsolódások és a lehatárolások is megfelelőek. | 1. *1. intézkedés: kérjük, határolja le az intézkedést a VP 42, 6.2, 6.3 és 56.4 alintézkedésétől a jogosultak köre, a támogatható tevékenységek, esetleg az adható támogatás nagyságrendje alapján. A kiegészítő jelleg pontban szereplő logika (kifejezetten az induló, tőkeszegény, fejlődést segítő jelleg?) nem alkalmas a lehatárolásra.*
 |  |  |
| 1. *2. intézkedés: Kérjük, határolja le az intézkedést a VP 6.2 és 6.4 alintézkedésétől a jogosultak köre, a támogatható tevékenységek, esetleg az adható támogatás nagyságrendje alapján.*
 |  |  |
| ***A stratégia hozzájárulása a LEADER elvekhez és a horizontális célokhoz*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A stratégia bemutatja, hogyan járul hozzá a munkahelyteremtéshez és a jövedelemgeneráláshoz.A stratégia bemutatja, hogyan járul hozzá akörnyezet megőrzéséhez és a klímaváltozás kihívásainak csökkentéséhez.A stratégia bemutatja, hogyan járul hozzá a társadalmi befogadás erősítéséhez, szükség szerint a szegénység újratermelődésének csökkentéséhez.A stratégia bemutatja, hogyan járul hozzá a nők esélyegyenlőségéhez, a fiatalok és egyéb sérülékeny csoportok helyzetének javításához.A stratégia bemutatja, hogyan ösztönzi az ágazatközi, szektorok közötti, több szereplőt érintő megoldásokat. A stratégia bemutatja, hogyan ösztönzi a helyben innovatívnak számító, új modellek kialakítását (termék, szolgáltatás, módszer) és hogyan segíti, hogy az új megoldások, ötletek, gyakorlatok a helyi szereplők számára elérhetővé váljanak. A stratégia bemutatja, hogyan ösztönzi az együttműködéseket és hogyan generálja a hálózatosodást. | 1. *Az intézkedések leírása alapján nem lehet eldönteni, hogy a HFS 50%-át gazdaságfejlesztésre fordítják. Javasolt a támogatható tevékenységek tisztázása ennek a szempontnak a figyelembevételével.*
 |  |  |
| 1. *A stratégia cselekvési terve nem integrálja az esélyegyenlőség, a társadalmi integráció és a környezeti fenntarthatóság szempontjait. Javasolt az intézkedések kiválasztási kritériumaiban ezen szempontokat megjelentetni.*
 |  |  |

***Kapacitás, a megvalósításra vonatkozó kritériumok***

|  |
| --- |
| ***A HACS tagságának és döntéshozatalának összetétele***  |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A HACS tagsága nyitott, nincs olyan szabály érvényben, ami a csatlakozást megakadályozza.A HACS döntéshozása és/vagy a HFS megvalósítása megfelelően reprezentálja a helyi társadalom sokféleségét (pl a HFS célcsoportjait, a kedvezményezett járásokkal érintett HACS-okban a hátrányos helyzetű embereket, a térség tipikus vállalkozóit, környezetvédelmi NGO-kat, a fiatalokat, illetve az egyéb speciális társadalmi csoportokat képviselő szervezeteket, stb.)  | 1. *Sem a HFS sem a honlap nem tartalmaz információt a HFS döntéshozásának összetételéről (elnökség, HBB), a sérülékeny csoportok képviseletéről akár a döntéshozásban, akár a HFS megvalósításában. Javasolt a HFS 8.3 fejezetét kiegészíteni ezzel az információval.*
 |  |  |
| A HACS működését és a projektek kiválasztását érintő döntéshozás (jelen esetben az elnökség és a helyi bíráló bizottság) átlátható, megkülönböztetés mentes és megfelel az összeférhetetlenség szabályainak. | **jelenleg nem értékelt** |  |  |
| A munkafolyamatok és a felelősségi körök egyértelműek és átláthatók. | 1. *Javasolt a 8.3 fejezetben a HACS-on belüli felelősségi körök és feladatok bemutatása az útmutató 33-34 oldala alapján.*
 |  |  |
| ***A HFS megvalósításához szükséges humán erőforrások rendelkezésre állása*** |
| **Minősítő kritérium** | **Észrevételek, javaslatok** | **Tervezői válaszok** | **Módosítások helye**  |
| A HACS rendelkezik irányítási, közpénzek kezelése és pénzügyi tapasztalatokkal és kapacitássalA HACS rendelkezik projektfejlesztő és -management tapasztalatokkal, kapacitássalA HACS rendelkezik a helyi lakosság, a különböző lakossági csoportok és szereplők aktivizálására és a fejlesztési tevékenységekbe történő bevonására alkalmas animációs tapasztalatokkal és kapacitássalLegalább egy külön bejáratú iroda, legalább 2 db állandó munkaállomás (számítógép, telefon, internet) rendelkezésre áll. |  |  |  |

1. Módosítások helye a dokumentumban (fejezet, oldalszám) [↑](#footnote-ref-1)